अपने आहार नियंत्रण और व्यायाम को अभिप्रेरित करना
यह आपके व्यायाम नियम का पहला दिन है और अभी आप 10 किलोमीटर भाग कर आयीं हैं। कल तो बहुत अच्छा लगा था, परंतु आज आप बिस्तर से उठ ही नहीं पा रही हैं और आपके पैर वास्तव में नहीं हिल पा रहे हैं। अस्थायी रूप से पक्षाघात ग्रस्त हो जाने के स्थान पर, आपको अपनी “गति निर्धारित” करनी चाहिए थी। बहुत अधिक कुछ भी करने से आपके शरीर को नुकसान होता है। केवल उतना ही करिए जितना आपका शरीर कर पाये। यदि आपने काफ़ी समय से व्यायाम नहीं किया है, तो शुरुआत छोटी ही करिए। अपनी फिटनेस का स्तर जानने के लिए एक सप्ताह का समय लीजिये। जब आपको पता चल जाये कि आसान क्या है, और कठिन क्या, तब वहाँ से आगे बढ़ना शुरू करिए। अपनी मांसपेशियों/जोड़ों/स्वयं पर मुसीबत ढाने से बचने के लिए, प्रत्येक बार केवल 10% की बढ़ोत्तरी करिए। शाद आप सप्ताह में तीन बार, 5 किलोमीटर दौड़ रही हैं, मगर आप जिस पाँच किलो को खो देना चाहती हैं, वह नहीं जा रहा है। कितनी परेशानी होती है! यदि यह आप ही की आवाज़ लग रही हो तो, आपको कुछ बदलाव लाना पड़ेगा। शायद आप और आपका शरीर इस दिनचर्या से ऊब चुका है। इसमें कुछ और प्रशिक्षण मिला लीजिये, किसी ऐसी कक्षा को ढूंढिए जिसमें आपको मज़ा आए, या अपने लिए कुछ नए और  विशेष व्यायाम के लक्ष्य निर्धारित का लीजिये।  वज़न कम करने का सर्वश्रेष्ठ तरीक़ा है कार्डियो “के साथ” वेट्स करना। यदि आप इन दोनों में से कोई एक ही करते रहे हों, तब यह आपकी समस्या है। यदि आपको व्यायाम पसंद नहीं है, तब अपना समय बर्बाद मत करिए। आप धावक नहीं हैं? ठीक है – मत दौड़िए। यदि जो कुछ भी आप कर रही हैं वह आपको नापसंद है तो, आप वह करती नहीं रह पाएँगी। अपना समय और ऊर्जा ऐसी गतिविधि में लगाइये जिसको करने में आपको अच्छा लगे, और तब वह सम्पूर्ण जीवन के लिए शौक़ बन जाएगी। लोगों को और स्वयं को, यह बताने के स्थान पर कि आप कुछ चीज़ें “खा नहीं सकतीं”, यह कहना कि आप “नहीं खाती” हैं, आपको अपने निश्चय पर टिके रहने की क्षमता में सुधार ला सकता है।. इसी प्रकार, व्यायाम को यह समझने के स्थान पर कि वह आपकी बाध्यता है, यह समझने का प्रयास करिए कि वह आपकी दिनचर्या का ही एक भाग है। यदि आप केवल वज़न कम करने का प्रयास कर रही हैं, तब कुछ समय तक तो आपको परिणाम नहीं ही मिलेंगे। इसके स्थान पर, ज़रा उन संख्याओं पर ध्यान दीजिये, जिनका निर्माण आप प्रतिदिन कर रही हैं। केवल एक सप्ताह के चलने से आप पाएँगी कि आपने दसियों “हज़ार” क़दम चल लिया है। यह संख्या वास्तव में बहुत प्रभावशाली लगेगी।  यही वह जगह है जहां आपका ब्लॉग या डायरी काम आएगा। सबकुछ लिख डालिए – जल्दी ही, आपको थोड़ी परेशानी के बाद, संख्याओं को बढ़ता हुआ देखने से उत्पन्न होने वाले गर्व की आदत लग जाएगी। क्या आप सोच सकती हैं, कि इस सप्ताह में आप 15 मील (24 किलोमीटर) दौड़ चुकी हैं, 4,500 कैलोरियाँ कम कर चुकी हैं, और 30,000 क़दम चल चुकी हैं?   क्या आप नहीं जानती हैं कि क़दम कैसे गिने जाएँ? आसान तरीक़ा है: एक पेडोमीटर ले लीजिये। यदि आप बाज़ार में ख़रीदारी करने जाते समय आइस क्रीम की दुकान की ओर देखती भी नहीं हैं, तब तो आप मुसीबत को निमंत्रण दे रही हैं। एक दिन ऐसा आने वाला है जब आप सब सावधानियाँ छोड़ देने का निश्चय कर लेंगी, जब आप शिल्पा शेट्टी की दोस्ती छोड़ कर तरला दलाल को अपनी सबसे पक्की सखी मानने लगेंगी। इस दिन से बचने के लिए, स्वयं को थोड़ा सी छूट दे दीजिये।  स्वयं से यह कभी मत कहिए, “मैं यह नहीं खा सकती हूँ। मैं आहार नियंत्रण कर रही हूँ।“ आपको लगेगा कि आप वंचित हैं। इसके स्थान पर आप आम तौर पर जितना खाती थीं, उसका ¼ खाइये, मगर खाइये धीरे धीरे, तथा बीच बीच में खूब पानी पीजिए। पानी पीने से और धीरे खाने से आपकी भूख प्राकृतिक रूप से कम होती जाएगी। नीला रंग भूख कम करता है यदि आप थोड़ी बेईमानी करने वाली हैं, तब उसको नीली प्लेट में रखने के संबंध में विचार करिए। जब प्रश्न वज़न कम करने का होता है तब पूरी तरह हतोत्साहित हो जाना बहुत आसान होता है। मगर जितनी जल्दी हम चाहते हैं, वह कभी भी उतनी जल्दी नहीं होता है। आपको लग सकता है कि पिछले सप्ताह में आपका वज़न 120% बढ़ा है, वज़न लेने वाले यंत्र पर खड़े होइए, और आपको पता चलेगा कि वास्तव में तो आपका वज़न 200 ग्राम कम हुआ है। हम सबके साथ ऐसा हो चुका है, और यह बहुत ही बुरा लगता है। सबसे आसान है नकारात्मक हो जाना। मगर उसको अपने ऊपर हावी मत होने दीजिये। इसी प्रकार आप प्रेरणाहीन हो जाते हैं। इसके स्थान पर, अपनी प्रगति पर ध्यान दीजिये। वह डायरी जो आप रख रहे हैं, बहुत सुंदर है। वही यह सबूत है कि आप सही रास्ते पर हैं। ज़रा उसको देखिये और उन संख्याओं पर ध्यान दीजिये। परेशान बाद में होइएगा। यह समय तो सही निर्णय लेने का है। हममें से अनेक यह बहाना बनाते हैं कि, “मेरे पास तो समय है ही नहीं,” या “व्यायाम करना कितना उबाऊ है!” तो समाचार यह है: उच्च तीव्रता वाले इंटरवेल प्रशिक्षण मिनटों में किए जा सकते हैं और उनसे ढेरों कैलोरी भी जलती है। तो बहाने ख़त्म हुये।  यह करने के लिए आपको केवल इतना करना है कि आराम करने के बीच बीच में उच्च तीव्रता के व्यायाम कर लेने हैं। और यह कहना कि कैलोरियाँ जलेंगी तो कम ही है – वास्तव में तो वे हवा में उड़ जाएंगी। यह किया तो कैसे भी जा सकता है, परंतु सीधा सादा उदाहरण है ट्रेडमिल। कुछ मिनटों के लिए चलना शुरू करिए, 30 सेकंड के लिए अपनी हृदयगति के 90% तक की गति बढ़ाइए, और वापस एक मिनट के लिए अपनी सामान्य गति पर चली जाइए। उसके बाद, फिर 30 सेकंड के लिए ख़ूब तेज़ गति पर जाइए। इसको 8-10 बार करिए। उसके बाद? “हो गया”। नई दिनचर्या प्रारम्भ करने से पहले यदि आपको स्वास्थ्य संबंधी कोई चिंता है, तो किसी चिकित्सक से परामर्श लीजिये। यह कमजोर दिल वालों के लिए नहीं है। यदि आपके पास इस्तेमाल करने के लिए, नया सामान होता है तो दौड़ना शुरू करना, जिम जाना, या किसी कक्षा में दाख़िला लेना कहीं आसान हो जाता है। नए टेनिस के जूते, नए हेडफ़ोन, या बस व्यायाम करने के लिए नई पोशाक ले डालिए। व्यायाम को रंगीन बनाने के लिए कुछ भी किया जा सकता है!
अपनी गति निर्धारित करें: ताज़गी और मज़ा बनाए रखिए: आप अपने आहार नियंत्रण के बारे में जैसे बात करती हों, उसे बदल दीजिये: अपनी कैलोरियाँ/मील/क़दम गिनिए: आहार का केवल नियमन कीजिये, पूरी तरह निकाल मत दीजिये: नकारात्मकता को छोड़ दीजिये: संक्षिप्त और सरल ही बनाए रखिए: कुछ मज़ेदार सामान ले लीजिये:
https://www.wikihow.com/Get-Motivated-to-Lose-Weight
Motivating Your Diet and Workout